**JELGAVAS VALSTSPILSĒTAS PAŠVALDĪBAS 2022. GADA 30. JŪNIJA SAISTOŠO NOTEIKUMU NR.22-19**

**“GROZĪJUMI JELGAVAS VALSTSPILSĒTAS PAŠVALDĪBAS 2022. GADA 24. FEBRUĀRA SAISTOŠAJOS NOTEIKUMOS NR.22-5 “PAR JELGAVAS VALSTSPILSĒTAS PAŠVALDĪBAS LĪDZFINANSĒJUMU DAUDZDZĪVOKĻU DZĪVOJAMĀM MĀJĀM PIESAISTĪTO ZEMESGABALU LABIEKĀRTOŠANAI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1. Projekta nepieciešamības pamatojums** | Jelgavas valstspilsētas pašvaldība (turpmāk – pašvaldība) saskaņā ar Jelgavas valstspilsētas pašvaldības 2022. gada 24. februāra saistošajiem noteikumiem Nr. 22–5 „Par Jelgavas pilsētas pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” (turpmāk – saistošie noteikumi Nr.22–5) piešķir līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai ne vairāk kā 50% no pieteikumā norādītājam labiekārtošanas darbu izmaksām, nepārsniedzot 5000,00 *euro* vienai daudzdzīvokļu dzīvojamās mājas dzīvokļu īpašnieku kopībai par labiekārtošanas darbiem, kuriem saskaņā ar normatīvajiem aktiem nepieciešams paskaidrojuma raksts un attiecīgi nepārsniedzot 20 000,00 *euro*, ja nepieciešama būvatļauja vai apliecinājuma karte. Saistošajos noteikumos Nr.22–5 paredzēts, ka labiekārtošanas darbu izmaksās var iekļaut līdz 50% no būvniecības ieceres dokumentācijas izstrādes izmaksām (t.sk. inženierģeoloģiskās un topogrāfiskās izpētes), bet ne vairāk kā 1000 *euro* no piešķirtā pašvaldības līdzfinansējuma, ja izstrādāts būvprojekts vai apliecinājuma karte un ne vairāk kā 200 *euro* no piešķirtā pašvaldības līdzfinansējuma, ja izstrādāts paskaidrojuma raksts.  Jelgavas valstspilsētas pašvaldības saistošie noteikumi “Grozījumi Jelgavas valstspilsētas pašvaldības 2022. gada 24. februāra saistošajos noteikumos Nr.22-5 „Par Jelgavas valstspilsētas pašvaldības līdzfinansējumu daudzdzīvokļu dzīvojamām mājam piesaistīto zemesgabalu labiekārtošanai” (turpmāk – saistošie noteikumi) nepieciešami, lai paaugstinātu pašvaldības līdzfinansējuma apmēru līdz 20 000,00 *euro* vienai daudzdzīvokļu dzīvojamās mājas dzīvokļu īpašnieku kopībai par labiekārtošanas darbiem, kuriem saskaņā ar normatīvajiem aktiem nepieciešams paskaidrojuma raksts, noteiktu pašvaldības līdzfinansējuma apmēru līdz 1000,00 *euro* par jebkāda veida būvniecības ieceres dokumentācijas izstrādi, precizējot saistošo noteikumu Nr.22–5 5.1. un 7.1. apakšpunktu. |
| **2. Īss projekta satura izklāsts** | Ar saistošajiem noteikumiem izdarīti grozījumi pašvaldības saistošajos noteikumos Nr.22–5, paredzot:  1. Palielināt pašvaldības līdzfinansējuma apmēru līdz 20 000,00 *euro* 5.1. apakšpunktā minētajiem labiekārtošanas darbiem, kuriem nepieciešams paskaidrojuma raksts.  2. Palielināt pašvaldības līdzfinansējuma apmēru līdz 1000,00 *euro* 7.1. apakšpunktā par labiekārtošanas darbu izmaksās iekļaujamām izmaksām, kas saistītas ar būvniecības ieceres dokumentācijas izstādi gadījumos, kad izstrādāts paskaidrojuma raksts*.* |
| **3.Informācija par plānoto projekta ietekmi uz pašvaldības budžetu** | Pašvaldība katram kalendārajam gadam budžetā nosaka finanšu līdzekļus līdzfinansējuma piešķiršanai dzīvojamo māju piesaistīto zemesgabalu labiekārtošanai un grozījumi nepārsniegs ieplānotus budžeta līdzekļus. |
| **4.Informācija par plānoto projekta ietekmi uz uzņēmējdarbības vidi pašvaldības teritorijā** | Saistošie noteikumi uzņēmējdarbības vidi neietekmē. |
| **5.Informācija par plānoto projekta ietekmi uz administratīvajām procedūrām** | Pašvaldības domes izveidota komisija izvērtē pieteikumus par pašvaldības līdzfinansējuma piešķiršanu daudzdzīvokļu dzīvojamai mājai piesaistītā zemesgabala labiekārtošanai un pieņem lēmumu par pašvaldības līdzfinansējuma piešķiršanu vai pieteikuma noraidīšanu. Komisijas lēmumu vai faktisko rīcību var apstrīdēt Jelgavas valstspilsētas domē. |
| **6.Informācija par konsultācijām ar privātpersonām** | Nav veiktas. |

Jelgavas valstspilsētas domes priekšsēdētājs A. Rāviņš